**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PROJEKTUOSE PAGAL VIETOS PLĖTROS STRATEGIJĄ „KĖDAINIŲ RAJONO VIETOS VEIKLOS GRUPĖS TERITORIJOS VIETOS PLĖTROS STRATEGIJA 2015˗2023 M.“**

2018 m. gruodžio 11 d. Nr. SP-213

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 23.1.12.3 ir 31.1 papunkčiais, vietos plėtros strategija „Kėdainių rajono vietos veiklos grupės teritorijos vietos plėtros strategija 2015˗2023 m.“, įgyvendinama pagal Lietuvos kaimo plėtros 2014˗2020 metų programos priemonę LEADER, Kėdainių rajono savivaldybės 2018˗2020 metų strateginiu veiklos planu, patvirtintu Kėdainių rajono savivaldybės tarybos 2018 m. vasario 15 d. sprendimu Nr. TS-1 „Dėl Kėdainių rajono savivaldybės 2018˗2020 metų strateginio veiklos plano tvirtinimo“, Kėdainių rajono savivaldybės 2018 metų biudžetu, patvirtintu Kėdainių rajono savivaldybės tarybos 2018 m. vasario 15 d. sprendimu Nr. TS-2 „Dėl Kėdainių rajono savivaldybės 2018 metų biudžeto tvirtinimo“, ir atsižvelgdama į visuomeninės organizacijos „Beinaičių bendruomenės centras“ 2018 m. spalio 31 d. raštą Nr. 18/10/31/02 „Dėl ėjimo partnerio teisėmis įgyvendinant projektą“, visuomeninės organizacijos Kalnaberžės bendruomenės 2018 m. lapkričio 29 d. raštą Nr. 18/11/29 „Dėl vietos projekto įgyvendinimo“, Kėdainių rajono savivaldybės taryba nusprendžia:

1. Pritarti dėl Kėdainių rajono savivaldybės administracijos dalyvavimo partnerio teisėmis įgyvendinant vietos projektus, kurie bus vykdomi pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“:

1.1. Visuomeninės organizacijos „Beinaičių bendruomenės centras“ vietos projekto „Pasivaikščiojimo takų įrengimas parke prie Beinaičių bendruomenės centro namų“, kuris bus įgyvendinamas Kėdainių rajono savivaldybės panaudos teise valdomame 1,3666 ha valstybinės žemės sklype (kadastrinis Nr. 5310/0001:326, unikalus Nr.4400-2300-0615), esančiame adresu: Šilainių g. 1A, Beinaičių k., Pelėdnagių sen., Kėdainių r. sav.;

1.2. Visuomeninės organizacijos Kalnaberžės bendruomenės vietos projekto „Ir kasdien regiu tą kaimą...“, kuris bus įgyvendinamas Kėdainių rajono savivaldybės panaudos teise valdomame 2,1672 ha valstybinės žemės sklype (kadastrinis Nr. 5325/0001:525, unikalus Nr.4400-2112-9577), esančiame adresu: Beržų g. 60, Kalnaberžės k., Surviliškio sen., Kėdainių r. sav.

2. Skirti iš Kėdainių rajono savivaldybės biudžeto ne mažiau kaip 20 procentų visų tinkamų finansuoti įgyvendinamo projekto išlaidų.

3. Pavesti Kėdainių rajono savivaldybės administracijos direktoriui pasirašyti jungtinės veiklos sutartis su 1 punkte įvardytų vietos projektų pareiškėjais.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Audronė Stadalnykienė Ovidijus Kačiulis Jolanta Sakavičienė

2018-12- 2018-12- 2018-12-

Audronė Naujalienė Evaldas Vaicekavičius Rūta Švedienė

2018-12- 2018-12- 2018-12-

Kėdainių rajono savivaldybės tarybai

**AIŠKINAMASIS RAŠTAS**

**DĖL PRITARIMO DALYVAUTI PROJEKTUOSE PAGAL VIETOS PLĖTROS STRATEGIJĄ „KĖDAINIŲ RAJONO VIETOS VEIKLOS GRUPĖS TERITORIJOS VIETOS PLĖTROS STRATEGIJA 2015˗2023 M.“**

2018-12-04

Kėdainiai

**Parengto sprendimo projekto tikslai:**

Pritarti Kėdainių rajono savivaldybės administracijos dalyvavimui partnerio teisėmis vietos projektų, kurie bus vykdomi pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“, įgyvendinime, skirti iš Kėdainių rajono savivaldybės biudžeto ne mažiau kaip 20 procentų visų tinkamų finansuoti įgyvendinamo projekto išlaidų, įgalioti Kėdainių rajono savivaldybės administracijos direktorių pasirašyti jungtinės veiklos sutartis su vietos projektų pareiškėjais.

**Sprendimo projekto esmė, rengimo priežastys ir motyvai:**

Rajono bendruomeninės organizacijos: visuomeninė organizacija „Beinaičių bendruomenės centras“ ir visuomeninė organizacija Kalnaberžės bendruomenė yra pateikusios vietos projektų paraiškas Kėdainių rajono vietos veiklos grupei paramai gauti pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“. Minėtos bendruomeninės organizacijos kreipėsi į Kėdainių rajono savivaldybę su prašymu tapti vietos projekto partneriu, nes projektų metu planuojama atlikti investicijas į valstybinę žemę, kuri panaudos teise yra valdoma Kėdainių rajono savivaldybės.

Vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 23.1.12.3 papunkčiu, kad investicijos būtų tinkamos finansuoti, projekto partneris turi būti įstaiga ar institucija, kuri nuosavybės ar kito teisėto naudojimo pagrindu valdo žemės sklypą, į kurį planuojamos investicijos. Sprendimo projekte įvardinti projektai bus vykdomi Kėdainių rajono savivaldybės panaudos teise valdomuose valstybinės žemės sklypuose. Todėl yra prašoma, kad Kėdainių rajono savivaldybės administracija būtų projektų partneriu ir pasirašytų jungtinės veiklos sutartis. Taip pat projektų pareiškėjai (rajono bendruomeninės organizacijos) prašo prie projektų įgyvendinimo prisidėti ne mažiau kaip 20 procentų visų tinkamų finansuoti įgyvendinamo projekto išlaidų, kadangi vietos projekto tinkamos finansuoti išlaidos apmokamos tik 80 procentų intensyvumu.

Pritarimas yra reikalingas, kad Kėdainių rajono savivaldybės administracija galėtų būti rengiamų vietos projektų partneriu ir pasirašytų jungtinės veiklos sutartis su projektų pareiškėjais.

**Lėšų poreikis (jeigu sprendimui įgyvendinti reikalingos lėšos):** Sprendimo įgyvendinimui yra planuojama lėšų suma – 6 408,52 Eur. Lėšos yra numatytos Kėdainių rajono savivaldybės 2018 metų biudžete, patvirtintame Kėdainių rajono savivaldybės tarybos 2018 m. vasario 15 d. sprendimu Nr. TS-2 „Dėl Kėdainių rajono savivaldybės 2018 metų biudžeto tvirtinimo“, priemonė „Finansuoti Kėdainių rajono vietos veiklos grupės teritorijos vietos plėtros 2015˗2023 m. strategijos įgyvendinimą“ yra įtraukta į Kėdainių rajono savivaldybės 2018˗2020 metų strateginį veiklos planą, patvirtintą Kėdainių rajono savivaldybės tarybos 2018 m. vasario 15 d. sprendimu Nr. TS-1 „Dėl Kėdainių rajono savivaldybės 2018˗2020 metų strateginio veiklos plano tvirtinimo“ (05 programa „Kultūros veiklos plėtra“ 05.03.01 priemonė).

**Laukiami rezultatai:**

Pritarus sprendimo projektui, bus sudaryta galimybė rajono bendruomeninėms organizacijoms vykdyti vietos projektus pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“. Gavus finansavimą būtų pasiekti šie rezultatai:

1. Visuomeninės organizacijos „Beinaičių bendruomenės centras“ vietos projekto „Pasivaikščiojimo takų įrengimas parke prie Beinaičių bendruomenės centro namų“ metu Beinaičių kaimo parke bus įrengti pasivaikščiojimo takai, sukurta laisvalaikio praleidimo zona, pritaikyta visoms vietos gyventojų amžiaus grupėms, sutvarkyta infrastruktūra bus pritaikyta koncertams, sporto varžyboms ir kitoms veikloms organizuoti.

2. Visuomeninės organizacijos Kalnaberžės bendruomenės vietos projekto „Ir kasdien regiu tą kaimą...“ metu Kalnaberžės kaime esančioje viešojoje erdvėje bus pastatyta lauko scena, sukurta infrastruktūra kultūrinių renginių, skirtų vietos bendruomenės gyventojams, organizavimui.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(jaunimo reikalų koordinatorė) Audronė Stadalnykienė